Маржан Ағыбай, М. Қозыбаев атындағы СҚМУ-дің журналистика факультетінің 1-курс студент

Жыр арқауы -тәуелсіздік

Сәбит Мұқанов атындағы облыстық ғылыми-әмбебап кітапханада "Тәуелсіздік- еліміздің басты құндылығы" тақырыбында "дөңгелөк үстел" өтті.
Шараға  студенттер  мен оқушылар  шақырылды. Қазақстан  Республикасы  Ұлттық ұлан әскери  институтының  профессоры, филология  ғылымдарының кандидаты, аға лейтенант Ақмарал Жанникова Тәуелсіздіктің мән-мағынасы туралы өзінің пікірін ортаға салып, "Біз бүгін тәуелсіз ел деп  халықаралық ұйымдарға еркін кіретін, көк байрағымызды желбіретіп, басқа  елдің  төріне ілетін, әлемдік қоғамдастықта қай елдің  өкілдері болса да, қазқатар алдыңғы бетінде жүретін елі аман, жұрты тыныш, шекарасы бутін мемлекетті айтамыз", - деген  Манаш Қозыбаевтың сөздерін алға тартты.
Ұлттық ұлан әскери институтының курсанттары арасында ақындық өнерге талабы бар жастар аз емес. Олар ел тәуелсіздігі жайындағы жыр жолдарын оқып, тыңдармандарын бір сергітіп тастады. Көрермендер курсант Жақсылық Тоқтаровтың "Астана" өлеңін жылы қабылдады. М.Қозыбаев атындағы СҚМУ-дің журналистика кафедрасының 1-курс сту-денттері Сәбит Ибраев пен Болат Құрманғожа да ортаға шығып, осы тақырыпта қалам тербеген ақындардың өлеңдерін оқып берді.

